สังคมข่าวหุ้น
**แม้ดัชนีตลาดหุ้นไทยยังแกว่งในกรอบแคบ และปิดลบ 3.79 จุด แต่แนวรับระดับ 1,630 จุด ยังไว้ใจได้ ไม่มีหลุด ส่วนปัจจัยที่กดดัน โบรกฯ ต่างมองว่ามาจากต่างประเทศเป็นหลัก แต่มีหลายสำนักบอกว่ามาจากภายในประเทศนั่นแหละ โดยเฉพาะประเด็นเรื่อง “การเมือง” หลังการเลือกตั้ง 24 ม.ค.นี้ ยากที่จะคาดการณ์ได้ว่าหน้าตาของรัฐบาลจะเป็นอย่างไร ถึงทางตันหรือไม่ แต่เชื่อเหอะ พอถึงเวลาจริง ๆ เดี๋ยวก็จับเข่าคุยกันได้ (หากแบ่งกระทรวงต่าง ๆ ลงตัว)
14 มี.ค. 2562

คาเฟอีน
**แม้ดัชนีตลาดหุ้นไทยยังแกว่งในกรอบแคบ และปิดลบ 3.79 จุด แต่แนวรับระดับ 1,630 จุด ยังไว้ใจได้ ไม่มีหลุด ส่วนปัจจัยที่กดดัน โบรกฯ ต่างมองว่ามาจากต่างประเทศเป็นหลัก แต่มีหลายสำนักบอกว่ามาจากภายในประเทศนั่นแหละ โดยเฉพาะประเด็นเรื่อง “การเมือง” หลังการเลือกตั้ง 24 ม.ค.นี้ ยากที่จะคาดการณ์ได้ว่าหน้าตาของรัฐบาลจะเป็นอย่างไร ถึงทางตันหรือไม่ แต่เชื่อเหอะ พอถึงเวลาจริง ๆ เดี๋ยวก็จับเข่าคุยกันได้ (หากแบ่งกระทรวงต่าง ๆ ลงตัว)
**SUPER ใกล้พ้นผิวน้ำเสียที หลังจาก สำนักงาน ก.ล.ต. อนุมัติแบบไฟลิ่งจัดตั้งกองทุนโครงสร้างพื้นฐาน ส่งผลให้ราคาหุ้นวิ่งขึ้นร้อนแรง ปิดบวก 0.06 บาท มาที่ 0.65 บาท เปลี่ยนแปลง 10.17% ทำให้ปลดล็อกเรื่องโครงสร้างเงินทุน และการลงทุนในอนาคตได้ ส่วนแนวโน้มไตรมาส 1/2562 ผลประกอบการยังออกมาเติบโตจากไตรมาส 4/2561 จากมุมมองของโบรกฯ แต่ใครที่ลุ้นว่าราคาจะดีดกลับขึ้นมายืนเหนือ 1 บาท อีกนั้น น่าจะใช้เวลาอีกพอสมควร
**หุ้น MTC เมืองไทย แคปปิตอล สัญญาณทางเทคนิคไม่ค่อยดีเลยนะ และเหมือนจะเป็นไซด์เวย์ดาวน์ด้วย แต่แนวรับ 43.50–43.00 บาท น่าจะรับไหว ส่วนพื้นฐานของ MTC ไม่มีอะไรเปลี่ยนแปลง มีแค่เรื่องหุ้นที่อาจจะถูกถอดออกจาก MSCI แล้วบรรดากองทุนต้องขายหุ้นออกมานั่นแหละที่เป็นตัวกดดัน พี/อีล่าสุดลงมาเหลือ 25 เท่า แต่ยังคงสูงกว่า SAWAD (22 เท่า) IAA Consensus Target Price ยังอยู่ที่ระดับ 57.00 บาท
**แบงก์ทีเอ็มบี TMB ในช่วงนี้ราคาหุ้นน่าจะอยู่ประมาณ 2.00 บาท +/- เล็กน้อย  หลังจากมีข่าวว่า ราคาที่คลังจะใช้สิทธิซื้อหุ้นเพิ่มทุนนั้นต้องมีส่วนลด 20% จากราคากระดาน ณ วันที่ลงนามในสัญญาซื้อขาย แม้เรื่องนี้ยังไม่ได้ยืนยันออกมาเป็นทางการ แต่เชื่อว่าหลังจากมีความชัดเจนแล้ว ราคาที่เป็นส่วนลดไม่ได้แตกต่างจากนี้มากนัก ส่วนรายย่อยเอง ราคาส่วนลดอาจไม่ได้เท่าคลังแน่นอน
**งงกันไม่ทั้งบาง หลังจากที่ประชุมวิสามัญผู้ถือหุ้นของ บมจ.เอ็นเนอร์ยี่ เอิร์ธ (EARTH) มีมติอนุมัติให้เพิ่มวาระพิเศษ และมีมติอนุมัติให้กรรมการชุดเดิมจำนวน 11 คนกลับมาเป็นกรรมการและบริหารงานของบริษัทนั้น โดยที่กรรมการทั้ง 11 คนที่ว่านี้ถูกสำนักงาน ก.ล.ต.กล่าวโทษอยู่  มีทั้งคดีทุจริต ใช้ข้อมูลภายใน ฯลฯ ทำให้ ก.ล.ต.ต้องร่อนหนังสือไปยังกรมพัฒนาธุรกิจการค้าว่า บุคคลทั้งหมดนี้ขาดความน่าไว้วางใจที่จะนั่งเป็นกรรมการในบริษัทจดทะเบียน และหากมีการแต่งตั้งขึ้นมาจริง ๆ ก็จะไม่มีผลผูกพันกับ EARTH แต่อย่างใด
**พูดเรื่อง EARTH แล้วกลับมาที่แบงก์กรุงไทย KTB กรณีมีการกล่าวโทษอดีตผู้บริหารของธนาคารเกี่ยวกับการปล่อยสินเชื่อ EARTH เพราะมีการตั้งข้อสังเกตว่า แบงก์อื่น ๆ เช่น เอ็กซิมแบงก์ (แบงก์รัฐ) หรือแบงก์เอกชนที่เป็นเจ้าหนี้ ต่างไม่มีการตั้งกรรมการเพื่อสอบพนักงานตนเองที่เกี่ยวข้องกับสินเชื่อ EARTH ส่วนการกล่าวโทษอดีตผู้บริหารของ KTB ก็เห็นว่าจะเป็นการกล่าวโทษเฉย ๆ (ไม่มีการลงโทษ) แต่ก็จะทำให้บุคคลที่ถูกกล่าวโทษอาจขาดคุณสมบัติเป็นนายธนาคาร ฝุ่นยังคงตลบอบอวล
**ยังไม่หายปลื้ม สำหรับ ธนัทเทพ จันทรกานต์ กรรมการผู้จัดการสายงานวิจัย บริษัทหลักทรัพย์บัวหลวง จำกัด (มหาชน) หลังจากทีมวิจัยหลักทรัพย์ฯ ของบัวหลวงรับรางวัลนักวิเคราะห์ยอดเยี่ยมแห่งปี 2018 จำนวน 3 รางวัลและอีก 11 รางวัล Outstanding จากการประกาศรางวัลของสมาคมนักวิเคราะห์การลงทุน (IAA) ร่วมกับตลาดหลักทรัพย์ฯ
**บมจ.ทีคิวเอ็ม คอร์ปอเรชั่น (TQM) หลังขึ้น XD เมื่อวันที่ 11 มี.ค. เพื่อจ่ายปันผล (พิเศษ) งวดไตรมาส 4/2561 จำนวน 0.30 บาท แต่ราคากลับวิ่งสวน และพยายามวิ่งผ่าน 30.00 บาท ซึ่งก็มีแรงขายสวนออกมาเป็นระยะ แต่ดูเหมือนว่าจะมีแรงซื้อสะสมเช่นเดียวกัน ราคาหุ้นบางวันกระชากขึ้น และกระชากลง ดูตามรูปการณ์แล้วน่าจะมี “รายใหญ่” เข้ามาซื้อ ๆ ขาย ๆ อยู่ ขณะที่วอลุ่มเทรดต่อวัน 50-60 ล้านบาท และบางวันก็เกือบ 100 ล้านบาท